Mødet er åbnet. Jeg skal gøre opmærksom på, at i det første møde her forventer vi ingen afstemning. Afstemninger vil finde sted i det næste møde kl. 13.20. I dag er der følgende anmeldelser: Indenrigs- og boligministeren (Kaare Dybvad Bek): Lovforslag nr. L 144 (Forslag til lov om forebyggelse af smitte med covid-19 når arbejdsgivere stiller bolig til rådighed for ansatte). Beskæftigelsesministeren (Peter Hummelgaard): Lovforslag nr. L 145 (Forslag til lov om pligt til at sikre covid-19-test af tilrejsende arbejdskraft efter indrejse i Danmark) og Lovforslag nr. L 146 (Forslag til lov om varsling af ferie m.v. som følge af den genindførte lønkompensationsordning i forbindelse med håndteringen af covid-19). Hans Kristian Skibby (DF) m.fl.: Beslutningsforslag nr. B 125 (Forslag til folketingsbeslutning om lige konkurrencevilkår blandt netbutikker). Jens Henrik Thulesen Dahl (DF) m.fl.: Beslutningsforslag nr. B 126 (Forslag til folketingsbeslutning om at give unge i efterværn ret til at modtage su, mens de er under uddannelse). Morten Messerschmidt (DF) m.fl.: Beslutningsforslag nr. B 127 (Forslag til folketingsbeslutning om stop for det tyrkiske religionsministeriums aktiviteter på dansk jord). Rosa Lund (EL), Kristian Hegaard (RV), Karina Lorentzen Dehnhardt (SF), Torsten Gejl (ALT) og Sikandar Siddique (UFG) m.fl.: Beslutningsforslag nr. B 128 (Forslag til folketingsbeslutning om at hente danske børn fra flygtningelejre i Syrien til Danmark). Kristian Hegaard (RV) og Sofie Carsten Nielsen (RV): Beslutningsforslag nr. B 129 (Forslag til folketingsbeslutning om udvidelse af området for ydelse af tortgodtgørelse). Torsten Gejl (ALT): Beslutningsforslag nr. B 130 (Forslag til folketingsbeslutning om at aflyse prøver og eksamener i grundskolerne og på ungdomsuddannelserne m.v.). Morten Messerschmidt (DF) og Peter Skaarup (DF): Forespørgsel nr. F 38 (Hvad kan statsministeren – på baggrund af Twitters og Facebooks permanente udelukkelse af USA's tidligere præsident Donald Trump – oplyse om regeringens holdning til politisk censur på de sociale medier, herunder om det er regeringens holdning, at store internationale selskaber med en håndfuld topdirektører skal kunne styre, hvem der kan komme til orde i mediebilledet og dermed deltage i den demokratiske debat?). Titlerne på de anmeldte sager vil fremgå af www.folketingstidende.dk (jf. ovenfor).
Det punkt, som er opført som nr. 1 på dagsordenen, kan kun med Tingets samtykke behandles i dette møde, og hvis ingen gør indsigelse, betragter jeg samtykket som givet. Det er givet.
Der er stillet ændringsforslag. Ønsker nogen at udtale sig? Da det ikke er tilfældet, er forhandlingen sluttet, og vi går til afstemning.
Ønskes afstemning om ændringsforslag nr. 1, tiltrådt af et flertal (udvalget med undtagelse af Simon Emil Ammitzbøll-Bille (UFG)), om, at lovforslaget deles i to lovforslag? Forslag til lov om rentefrie lån svarende til indberettet A-skat og arbejdsmarkedsbidrag i forbindelse med covid-19 B. Forslag til lov om ændring af opkrævningsloven. Delingen af lovforslaget i to lovforslag er vedtaget. Der stemmes herefter om det under A nævnte lovforslag: Ønskes afstemning om ændringsforslag nr. 2, tiltrådt af et flertal (udvalget med undtagelse af Simon Emil Ammitzbøll-Bille (UFG))? Det er vedtaget. Der stemmes herefter om det under B nævnte lovforslag: Ønskes afstemning om ændringsforslag nr. 3, tiltrådt af et flertal (udvalget med undtagelse af Simon Emil Ammitzbøll-Bille (UFG))? Det er vedtaget. Jeg foreslår, at det under A nævnte lovforslag går direkte til tredje behandling uden fornyet udvalgsbehandling, og hvis ingen gør indsigelse, betragter jeg det som vedtaget. Det er vedtaget. Der er stillet forslag om, at det under B nævnte lovforslag henvises til fornyet udvalgsbehandling, og hvis ingen gør indsigelse, betragter jeg det som vedtaget. Det er vedtaget.
Der er ikke mere at foretage i dette møde. Folketingets næste møde afholdes i dag kl. 13.20.